# Butomus umbellatus

La balca (Butomus umbellatus) és la única espècie del gènere Butomus dins la família monotípica de les butomàcies (Butomaceae), de l'ordre de les alismatals, dins del clade de les monocotiledònies (monocots). És una planta amb flors aquàtica nativa d'Europa, la major part d'Àsia i part del Magrib.
També pot rebre els noms de jonc florit i llinassa.

## Descripció

És una planta herbàcia aquàtica vivaç, un helòfit, que rebrota gràcies al seu rizoma, pot créixer completament submergida. Les fulles surten del rizoma, són allargades i poden atènyer 1 metre de longitud. Les flors es troben agrupades en inflorescències en umbel·les que aparèixen a l'extrem d'un llarg escap cilíndric, amb un nombre de flors que oscil·la entre 20 i 50. Cada flor consta de tres pètals de color rosat i de tres sèpals, més petits, però també rosacis. L'androceu està format per nou estams i el gineceu per sis pistils. El fruit és un fol·licle.

## Taxonomia

L'espècie Butomus umbellatus el gènere Butomus van ser publicats per primer cop l'any 1753 a l'obra Species Plantarum de Carl von Linné (1707-1778). La primera publicació de la família Butomaceae fou l'any 1804 aL vuitè volum de l'obra Histoire Naturelle Générale et Particulaire des Plantes. Ouvrage Faisant Suiteaux Ouvres de Leclerc de Buffon, et Partie du Cours Complet d'Histoire Naturelle Rédigé par C. S. Sonnini, Membre de Plusieurs Sociétés Savantes. Traite d'Anatomie et de Physiologie Végétales, Servant d'Introduction a l'Histoire des Plants. pel botànic francès Charles-François Brisseau de Mirbel (1776-1854).

### Sinònims

Els següents noms científics són sinònims heterotípics de Butomus umbellatus:
* Butomus caesalpini Neck.
* Butomus floridus Gaertn.
* Butomus scutariensis Rohlena
* Butomus umbellatus f. albiflorus F.Fromm
* Butomus umbellatus var.minor Ledeb.
* Butomus umbellatus f. minor Bolzon
* Butomus umbellatus f. natans V.V.Petrovsky
* Butomus umbellatus var. parviflorus Buchenau
* Butomus umbellatus var. scutariensis Rohlena
* Butomus umbellatus f. submersus Glück
* Butomus umbellatus f. terrestris Glück
* Butomus umbellatus var. vallisneriifolius Sagorski
* Butomus vulgaris Gueldenst.

## Ecologia

Introduïda a Nord-amèrica com a ornamental ha esdevingut una planta invasora, especialment en l'àrea dels Grans Llacs. En canvi, a Israel, es considera en perill d'extinció a causa de la pèrdua del seu hàbitat aquàtic.

## Referències

* 1 2 «Butomus umbellatus». Noms de plantes. Corpus de fitonímia catalana. TERMCAT, Centre de Terminologia. [Consulta: 28 gener 2023].
* 1 2 3 «Butomus» (en anglès). Plants of the World Online. Royal Botanic Gardens. Kew. [Consulta: 28 gener 2023].
* ↑ «Butomaceae» (en anglès). Plants of the World Online. Royal Botanic Gardens. Kew. [Consulta: 28 gener 2023].
* ↑ Byng et al., Judd, p. 3, 15.
* ↑ «Butomus umbellatus. Flowering-Rush» (PDF) (en anglès). Missouri Botanical Garden, 05-07-2009. [Consulta: 27 gener 2023].
* ↑ «flowering rush» (en anglès). Encyclopædia Britannica. Encyclopædia Britannica, Inc.. [Consulta: 27 gener 2023].
* 1 2 «Flowering-rush identification and control» (en anglès). Comtat de King. [Consulta: 27 gener 2023].
* ↑ «Butomus umbellatus» (en anglès). Plants of the World Online. Royal Botanic Gardens. Kew. [Consulta: 28 gener 2023].
* ↑ «Butomaceae Mirb.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 27 gener 2023].
* ↑ «Butomus umbellatus L.» (en anglès). The World Flora Online. [Consulta: 29 gener 2023].
* ↑ «Butomus umbellatus» (en anglès). Global invasive species database. [Consulta: 27 gener 2023].

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.